OŠ POLJANE

Poljane 100

4223 Poljane

Datum: 11. junij 2019

**ZDRAVJE V VRTCU**

**POROČILO PROJEKTA O IZVEDENIH DEJAVNOSTIH V ŠOL. L. 2018/2019**

Sodelujoče skupine: vse skupine Vrtca Agata, enota Poljane 59 in enota Javorje (11 skupin)

Sodelujoči vsi strokovni delavci vrtca in obeh enot.

Vodja projekta: Danica Zorko

Čas izvajanja: september 2018 – junij 2019

Program  je podprt s strani [Nacionalnega inštituta za javno zdravje](http://www.nijz.si/zdravje-v-vrtcu) in z vsebinami želimo spodbuditi, da bi se vsakodnevno odločali za zdrav način življenja na vseh področjih, ki vplivajo na kvaliteto zdravja. Sem sodi spodbujanje gibanja in uživanja zdrave hrane, razvijanje zdravih medsebojnih odnosov, preprečevanje širjenja nalezljivih bolezni, odvajanje zdravju škodljivih razvad, preprečevanje izgorevanja na delovnem mestu, preventivni ukrepi za zdravje zob, vzgoja za zdravje.  
Letošnja glavna tema je imela naslov MEDGENERACIJSKO SODELOVANJE. Z njo smo želeli poudariti, da je staranje naravni proces za vsa živa bitja. Usmerjen je v vse ciljne skupine v vrtcu (otroci, starši, delavci).   
 ***Programski cilji***

Pri oblikovanju programa smo sledili dvema temeljnima ciljema:

1. oblikovanje vrtčevskega okolja kot skupnosti, ki je zavezana skrbi za dobro počutje in  zdravje ter utrjevanju pozitivnega odnosa do zdravja in
2. delovanje v smeri zmanjševanja nastanka bolezni in poškodb.

Skozi vse šolsko leto 2018/2019 so se v vrtcu Agata in njenih enotah izvajale raznovrstne aktivnosti, s katerimi so otroci spoznavali, kako pomembno je zdravje in kako si ga okrepiti. Dejavnosti so bile povezane v različne tematske klope:

* zdrava prehrana,
* gibanje,
* osebna higiena,
* narava in varovanje okolja,
* skrb za čustveno-duševno zdravje,
* Simbioza giba,
* prepevanje starejšim občanom v prednovoletnem času,
* sodelovanje z dedki in babicami pri oblikovanju in izvedbi posameznih dejavnosti v vrtcu.

Skupine so si glede na zahtevnost ogledale tudi lutkovne filme povezane s programom Zdravje v vrtcu: Ostal bom zdrav, Dobili bomo dojenčka in Čiste roke za zdrave otroke.

V aktivnosti so bili vključeni tudi starši otrok, kateri so bili s projektom seznanjeni na uvodnem sestanku.

V okviru programa so bila organizirana tudi izobraževanja za strokovne delavke vrtca, ki nudijo strokovno podprte vsebine povezane z zdravjem. Organizirani sta bili dve izobraževanji in sicer v jesenskem in spomladanskem delu. Udeležilo se ga je 11 strokovnih delavk vrtca. Na pomladnem izobraževanju je primer dobre prakse predstavila tudi vzgojiteljica Tina Mlinar Rozinger.

Prezentacije izobraževanja so bile:

* primeri dobre prakse (med njimi tudi Tina M. Rozinger »Babica in dedek«,
* Doživljanje in sprejemanje smrti (Slovensko društvo hospic),
* Gibanje otrok – naložba za vse življenje (Tjaša Knific, NIJZ),
* Prehrana skozi življenje (Simona Perčič, NIJZ),
* Staranje in preprečevanje krhkosti (Branko gabrovec, NIJZ),
* Branje tudi povezuje (Tilka Jamnik),
* Vrtec v strategiji dolgožive družbe (Nives L. Žbogar, NIJZ).

Sklepna misel:

V vsakem okolju živijo tudi starejši prebivalci, ki imajo določena znanja, izkušnje in čas, da jih lahko podelijo z mlado generacijo.

Poročilo zapisala vodja projekta:

Danica Zorko